Jongboer kry interdik ná 'teistering' op Facebook | Netwerk24
Man buite Virgin Active doodgeskiet
Die polisie aan die Oos-Rand het 'n reusesoektog van stapel gestuur nadat 'n 34-jarige man Maandagaand buite 'n Virgin Active-gesondheidsklub doodgeskiet is.
Koeëls vlieg verby wag, maar niks tref hom
'n Veiligheidswag het Maandagoggend in Kempton Park 'n koeëlreën ontkom, maar sy kollega was minder gelukkig.
Polisie hoor 'antwoord' vanuit 'skapebak' van ou Mercedes
Twee mans is Sondag in hegtenis geneem nadat vier skape vanuit 'n kattebak "antwoord gegee het" toe die polisie gaan ondersoek instel het na 'n voertuig wat op die N9 in die Oos-Kaap onklaar geraak het.
CJ se vrou kap 'oneerbiedige' Ierse media
Die vrou van die Ierland se Suid-Afrikaans gebore losvoorspeler CJ Stander beskryf die Ierse media as "oneerbiedig" nadat die span deur die All Blacks uit die Wêreldbeker (WB)-toernooi geboender is.
'Eerlike' Rassie gewild onder Bokke
Rassie Erasmus se eerlikheid met sy Wêreldbeker-groep is volgens Bongi Mbonambi die rede waarom die Springbok-afrigter baie gewild onder die spelers self is.
Só lyk plan vir 2de konferensie oor beleggings
Is pres. Cyril Ramaphosa se beleggingskonferensie - waarvan die 2de eersdaags gehou word - meer as net 'n bemarkingsfoefie?
SAL én Mango: Van ons vliegtuie vlieg óók nie
Die Suid-Afrikaanse Lugdiens (SAL) en Mango waarsku dat ook sekere van hul vliegtuie dalk Dinsdag nie sal kan opstyg nie.
Pick n Pay se SA wins skiet op tot bo R1,1 miljard
Pick n Pay se handelswins uit sy winkels in Suid-Afrika het in die halfjaar tot begin September stewig met 16% tot R1,15 miljard gestyg.
Jongboer kry interdik ná 'teistering' op Facebook
Deur Jeanne-Marié Versluis 21 April 2019 00:01
Noordwes se Jongboer van die Jaar moes drie dae voor sy aanwysing 'n dringende interdik teen 'n man bekom wat hom wou "ontbloot" as 'n kwansuise waterdief en hardvogtige man wat 'n 70-jarige vrou op straat gesit het.
Dawie Rothmann Foto: Agri Noordwes | Facebook
Dawie Rothmann (38), wat op 12 April bekroon is, was ontsteld toe Jan Venter (47), van Brits, ook die borge van die Jongboer-kompetisie en selfs 'n DA-LP op sosiale media genader het om hom sleg te sê.
Volgens Rothmann se hofstukke wat by die hooggeregshof in Pretoria ingedien is, was Venter vasbeslote om sy kanse om die kompetisie te wen, te "saboteer".
Die hof het Venter in 'n tussentydse bevel verbied om Rothmann en sy familieboerdery te teister, te dreig, te intimideer of te beledig.
Venter moet sy opponerende eedsverklaring teen einde April by die hof indien as hy een wil indien.
Die saak tussen die twee is nog nie afgehandel nie.
Jan Venter Foto: Facebook
Rothmann, van MA Rothmann & Seuns-boerdery by Brits, sê in sy hofstukke om hom "uit te kryt as 'n hartelose, misdadige en onetiese boer en sakeman", doen sy reputasie en sakeverhoudinge skade aan.
"Om nie eens van die (skade aan die) lofbetuiging te praat wat ek kan verwerf as Jongboer van die Jaar nie."
Dit het alles op 19 Maart begin toe Venter vir Leon Basson, DA-LP en -woordvoerder oor water en sanitasie, op Facebook bevraagteken het.
Venter het Basson gevra of hy "geen ruggraat" het om "misbruik van water" deur sy vriend Doeks Rothmann te ondersoek nie. Doeks is Dawie se pa.
Rothmann jr. sê hieroor aan die hof Venter het blatant en baie openlik die indruk gewek dat hy of die Rothmann-boerdery hulle skuldig maak aan die misbruik van 'n natuurlike hulpbron. Dít is ongegronde, lasterlike aantygings wat hom in 'n baie swak lig stel – nie net by 'n parlementslid nie, maar ook by die algemene publiek en die beoordelaars van die kompetisie.
Rothmann het Venter se Facebook-boodskappe by die hof ingedien.
'n Verdere een lui: "Tog so hartseer om te dink een van jong boer van jaar finaliste dawie rothman is geen gevoel vir niks buiten geld. Wat geen respek het vir niemand ou mense boelie en sy bure skade aan doen (sic)."
Venter het 'n ander boodskap op Santam, 'n borg van die kompetisie, se blad gaan skryf wat lui dat Rothmann "boorgat watter" (sic) misbruik.
Venter het gesê dit is "hardseer" dat Rothmann 'n finalis in die kompetisie is.
Venter beweer verder hierin dat Rothmann 'n "weduwee van 70 uit 'n huis waar sy 21 jar (sic) bly" op straat gegooi het.
"Ek het bewyse vir als kan my kontak as dit die jong boer is dan sien ek swaar lig vir ons boerdery van Suid-Afrika dankie Jan Venter," lui die boodskap.
Rothmann sê 'n "salvo" van boodskappe het daarna gevolg.
Sy prokureurs het Venter gevra vir 'n onderneming om op te hou om hom te belaster, maar hy het nie daaraan gehoor gegee nie.
Dieselfde aand het Venter op Facebook vir Rothmann en Basson gevra hoekom hulle so "gretig" is met 'n dringende hofaansoek teen hom.
"Ek herhaal weer wat ek gese het vir Agri nw want is waar en ek het bewyse. Mnr. Rothmann misbruik boorgat water . . ."
Dus was die hof ál uitweg vir hom, sê Rothmann.
Die Rothmanns bedryf 'n groente-en-veeboerdery en verskaf vars produkte aan onder meer Pick n Pay en Freshline, asook aan 'n rits plaaslike groentewinkels en slaghuise.